Intathelizindaba Zithola Usizo Lwemphahla Yokuzivikela kuCovid 19
Uncedo olwabelwe intathelizindaba lubuthaniswe ngabenhlanganiso ezitshiyeneyo ezisenzisana lazo oluthengwe ngemali ekhutshwe ngabesigodlo sommeli weSweden eZimbabwe.
HARARE — Abenhlanganiso ezisebenzisana lenthathelizindaba bazinikeze usizo lwempahla yokuzivikela ekuthini zingathatheli umkhuhlane oweCovid 19, iPersonal Protective Equipment ethengwe ngosizo lwemali evele kwabehofisi yommeli weSweden eZimbabwe. Usizo lolu luza ngesikhathi ilizwe lisanda kumanyana lamanye umhlaba wonke ukunanza usuku oluqakathekisa imisebenzi yentathelizindaba olwe World Press Freedom Day, ngeSonto, mhla ka3 Nkwenkwezi, kulemibiko ethi sokubulewe intathelizindaba ezedlula amatshumi amahlanu yiCoronavirus ngenxa yokuswela okokuzivikela. Unobhala jikelele weZimbabwe Union of Journalists uFoster Dongosi uthi bakubone kufanele ukudingela intathelizindaba lolusizo. “Njalo sikhuthaza abanye abakwezinye indawo ukuthi hayi njengoba libona sithole okunganengi kakhulu okuyincosana. Kusafuna abanye inhlanganiso ezitshiyeneyo oUnited Nations lamanye amankampani azimeleyo Labantu nje abazimeleyo lamanye ama Embassy ukuthi baphathise ngoba umkhulu lumsebenzi. Njengoba ngike ngatsho ukuba intathelizindaba yizo eziphambili yizo ezisebenza ziphambili zilwisana legciwane leli ele Covid-19 ngakho ke sifuna ukukhuthaza bonke abaphandle ukuthi basize basincedise njengentathelizindaba ” Kwasekelwa nguLeopold Munhende osebenzela iphephandaba lebulenjini eleNewZimbabwe.com oyisikhulumeli senhlanganiso yentathelizindaba ezisacathulayo eye Young Journalists Association – YOJA. “Kwenza ngithabe ukuthi bakhona abantu abasinakayo emsebenzini wethu lowu esiwenzayo ngesikhathi se Covid-19 ngoba sikhangele, ngesikhathi lezi amaphepha, abanikazi bawo bebesehluleka labo ukusinika even ama mask lawa, ama overoll lawa even lalawa ama hand sanitiser. Lapha manje sesinikiwe. Lathi sesisebenza sikwazi ukuthi hayi I Covid leyi kayisoze isibambe ” Obona ngokuqhutshwa komsebenzi enhlanganisweni yabahleli, eyeZimbabwe National Editors Forum uNjabulo Ncube uchasisa ngalolusizo. “Usekelo esiluphiwe yi FOJO le IMS le Embassy eye Sweden abafake i US$25,000-00 ukuthi sithenge lezi zinto ezigoqela ama sanitiser ama masks lama gloves lama suites ” Umgcinisihlalo we Khomidhi yedale lephalamende ebona ngokwezindaba eyeMedia, Information and Broadcasting Services, umnumzana Prince Dubeko Sibanda uthi uqakathekile umsebenzi wentathelizindaba. “Kuqakathekile lokho ukuthi sibe kwazi ngoba ungananzelele umsebenzi wentathelizindaba kabazenzeli bona bayenzela uzulu, bayenzela umphakathi ukuthi ekwanise ukuthola izinto ezingabe zifihlakele. Kwesinye isikhathi ezingabe ziyanceda labo bantu ekuthatheni ama decisions abo kumbeni njalo ekuboneni ukuthi bengabe bebuswa njani ” Umphathintambo wezokwethulwa kwemibiko uNkosikazi Monica Mutsvangwa uthi bazimisele njengohulumende ukulondoloza impilo yentathelizindaba ngoba ziqakathekile kwezentuthuko yelizwe kodwa behlulwa yikusilela kwemali. Inhlanganiso zabezindaba zibuthanise loluncedo zisebenzisana phansi komanyano weMedia Alliance of Zimbabwe ogoqela labe Media Institute of Southern Africa – MISA Zimbabwe, Zimbabwe National Editors Forum kanye labe Advertising Media Association – ADMA.